b'\n_START_ARTICLE_\nRicardo Pittini Piussi\n_START_PARAGRAPH_\nRicardo Pittini Piussi (30. huhtikuuta 1876 Tricesimo \xe2\x80\x93 10. joulukuuta 1961) oli syntyj\xc3\xa4\xc3\xa4n italialainen, Dominikaanisessa tasavallassa toiminut roomalaiskatolinen arkkipiispa. H\xc3\xa4net vihittiin salesiaanien papiksi 22. tammikuuta 1899 ja nimitettiin Santo Domingon arkkihiippakunnan johtoon 11. lokakuuta 1935. Piispaksi vihkiminen seurasi 8. joulukuuta. P\xc3\xa4\xc3\xa4konsekraattorina toimi Joseph-Marie Le Gouaze, jota avustivat Luis Antonio de Mena Steinkoft ja Edwin Vincent Byrne._NEWLINE_Vuonna 1958 Pittini Piussi sai lis\xc3\xa4ksi nimityksen Dominikaanisen tasavallan sotilaspiispaksi. H\xc3\xa4n toimi sek\xc3\xa4 sotilaspiispana ett\xc3\xa4 Santo Domingon arkkipiispana kuolemaansa saakka.'